CELEX: 62015CN0225
Language: el
Date: 2015-05-15 00:00:00
Title: Υπόθεση C-225/15: Αίτηση προδικαστικής αποφάσεως την οποία υπέβαλε το Tribunale di Reggio Calabria (Ιταλία) στις 15 Μαΐου 2015 — Ποινική διαδικασία κατά Domenico Politano’

10.8.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/6
            
         Αίτηση προδικαστικής αποφάσεως την οποία υπέβαλε το Tribunale di Reggio Calabria (Ιταλία) στις 15 Μαΐου 2015 — Ποινική διαδικασία κατά Domenico Politano’
   (Υπόθεση C-225/15)
   (2015/C 262/08)
   Γλώσσα διαδικασίας: η ιταλική
   
      Αιτούν δικαστήριο
   
   Tribunale di Reggio Calabria
   
      Ποινική διαδικασία ενώπιον του αιτούντος δικαστηρίου κατά
   
   Domenico Politano’
   
      Προδικαστικά ερωτήματα
   
   
               1)
            
            
               Πρέπει το άρθρο 49 ΣΛΕΕ καθώς και οι αρχές της ίσης μεταχειρίσεως και της αποτελεσματικότητας να ερμηνευθούν υπό την έννοια ότι αντιτίθενται σε εθνική ρύθμιση περί τυχερών παιγνίων η οποία, για τη σύναψη συμβάσεων παραχωρήσεως, προβλέπει την προκήρυξη νέου διαγωνισμού (διεπόμενου από το άρθρο 10, παράγραφος 9 octies, του νόμου 44 της 26ης Απριλίου 2012) η οποία, χωρίς να θέτει εν προκειμένω άλλο κριτήριο εκτός από δύο τραπεζικές βεβαιώσεις από δύο διαφορετικά χρηματοπιστωτικά ιδρύματα, περιέχει ρήτρα αποκλεισμού από τον διαγωνισμό λόγω ελλείψεως χρηματοοικονομικής επάρκειας;
            
         
               2)
            
            
               Πρέπει το άρθρο 47 της οδηγίας 2004/18/ΕΚ (1) του Ευρωπαϊκού Κοινοβουλίου και του Συμβουλίου, της 31ης Μαρτίου 2004, να ερμηνευθεί υπό την έννοια ότι αντιτίθεται σε εθνική ρύθμιση περί τυχερών παιγνίων η οποία, για τη σύναψη συμβάσεων παραχωρήσεως, προβλέπει την προκήρυξη νέου διαγωνισμού (διεπόμενου από το άρθρο 10, παράγραφος 9 octies, του νόμου 44 της 26ης Απριλίου 2012), η οποία χωρίς να προβλέπει εν προκειμένω άλλα έγγραφα ή άλλες επιλογές, όπως προβλέπει η υπερεθνική νομοθεσία, [περιέχει ρήτρα αποκλεισμού από τον διαγωνισμό λόγω ελλείψεως] χρηματοοικονομικής επάρκειας;
            
         
      (1)  Οδηγία 2004/18/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης δημόσιων συμβάσεων έργων, προμηθειών και υπηρεσιών (ΕΕ L 134, σ. 114).